Ekvador ichki ishlar vaziri iste’foga chiqqanini e’lon qildi, u ishdan ketishiga sabablardan biri sifatida koronavirusga chalinganini keltirdi

Ekvador ichki ishlar vaziri Patrisio Pasminyo iste’foga chiqdi. Siyosatchi davlat rahbariga yo‘llagan murojaatini Twitter’dagi sahifasiga joylashtirdi, deb yozadi “TASS”.

“Ichki ishlar vazirligi rahbarligidan iste’foga chiqarishni so‘rab, qaytarib bo‘lmas xat yuborish — bu mening shaxsiy qarorim”, — deyiladi hujjatda. Pasminyo bunga sabablar qatorida, uning fikriga ko‘ra, o‘zining vazir sifatidagi faoliyatiga nisbatan nohaq tanqidlar va sog‘lig‘idagi muammolarni keltirdi. Unda koronavirus aniqlangan.
Ma’lumot uchun, fevral oyi oxirida Ekvadordagi uchta qamoqxonada ommaviy tartibsizliklar yuz berdi. Dastlabki ma’lumotlarga ko‘ra, bunga narkotik sotuvchilarning jangovar uyushmalari o‘rtasidagi kelishmovchilik sabab bo‘lgan. Tartibsizliklar paytida 79 mahbus o‘ldirilgan va bir nechta huquq-tartibot xodimlari jarohatlangan.
Eslatib o‘tamiz, 2020-yilning noyabr oyida Ekvador ichki ishlar sobiq vaziri Mariya Paula Romo hukumatga qarshi namoyishlarda politsiya zo‘ravonligiga yo‘l qo‘ygani uchun iste’foga chiqarilgan.